CELEX: 62017CN0098
Language: et
Date: 2017-02-24 00:00:00
Title: Kohtuasi C-98/17 P: Koninklijke Philips NV-i, Philips France’i 24. veebruaril 2017 esitatud apellatsioonkaebus Üldkohtu (viies koda) 15. detsembri 2016. aasta otsuse peale kohtuasjas T-762/14: Koninklijke Philips NV, Philips France versus komisjon

18.4.2017   
            
            
               ET
            
            
               Euroopa Liidu Teataja
            
            
               C 121/18
            
         Koninklijke Philips NV-i, Philips France’i 24. veebruaril 2017 esitatud apellatsioonkaebus Üldkohtu (viies koda) 15. detsembri 2016. aasta otsuse peale kohtuasjas T-762/14: Koninklijke Philips NV, Philips France versus komisjon
   (Kohtuasi C-98/17 P)
   (2017/C 121/26)
   Kohtumenetluse keel: inglise
   
      Pooled
   
   
      Apellandid: Koninklijke Philips NV, Philips France (esindajad: advocaat J.K. de Pree, advocaat T.M. Snoep, advocaat A.M. ter Haar)
   
      Teine menetlusosaline: Euroopa Komisjon
   
      Apellantide nõuded
   
   
               —
            
            
               tühistada vaidlustatud kohtuotsus;
            
         
               —
            
            
               tühistada vaidlusalune otsus Koninklijke Philips NVd ja Philips France’i puudutavas osas; ja/või
            
         
               —
            
            
               tühistada või vähendada Koninklijke Philips NV-le ja Philips France’ile määratud trahve; ja
            
         
               —
            
            
               mõista esimese ja teise astme kohtukulud välja komisjonilt.
            
         
      Väited ja peamised argumendid
   
   Oma apellatsioonkaebuse põhjenduseks esitavad apellandid järgmised väited ja argumendid:
   
               —
            
            
               Üldkohus rikkus õigusnormi, kohaldades eesmärgil põhineva konkurentsipiirangu tuvastamisel väära õiguslikku kriteeriumi.
            
         
               —
            
            
               Eesmärgil põhineva konkurentsipiirangu tuvastamisel rikkus Üldkohus õigusnormi, ületades oma täieliku pädevuse piire.
            
         
               —
            
            
               Eesmärgil põhineva konkurentsipiirangu tuvastamisel rikkus Üldkohus õigusnormi, rikkudes oma põhjendamiskohustust.
            
         
               —
            
            
               Üldkohus on selgelt ja ilmselt ebaõigelt hinnanud toimikus olevaid tõendeid, mille tagajärjel moonutati tõendeid, järeldades, et väidetav ühine eesmärk on muude tõenditega tuvastatud.
            
         
               —
            
            
               Üldkohus rikkus õigusnormi, kohaldades väära õiguslikku kriteeriumi ja moonutades tõendeid, järeldades, et Philips osales ühes ja katkematus rikkumises tervikuna ja seetõttu võib lugeda teda vastutavaks.
            
         
               —
            
            
               jättes rahuldamata Philipsi väite, et kohaldatud raskusastme tegur ei olnud proportsionaalne Philipsi rolliga selles rikkumises, rikkus Üldkohus õigusnormi, kohaldades vääralt proportsionaalsuse põhimõtet ning jättes teostamata oma täieliku pädevuse.